ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਨੇ ਐਨੀਮੇਸ਼ਨ, ਵਿਜ਼ੁਅਲ ਇਫੈਕਟਸ, ਗੇਮਿੰਗ ਅਤੇ ਕੌਮਿਕਸ  ਸੰਵਰਧਨ ਟਾਸਕ ਫੋਰਸ ਦਾ ਗਠਨ ਕੀਤਾ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੇ ਸਕੱਤਰ, ਟਾਸਕ ਫੋਰਸ ਦੇ ਪ੍ਰਮੁੱਖ ਹੋਣਗੇ, ਜੋ 90 ਦਿਨਾਂ ਵਿੱਚ ਆਪਣੀ ਪਹਿਲੀ ਕਾਰਜ ਯੋਜਨਾ ਪੇਸ਼ ਕਰਨਗੇ
ਟਾਸਕ ਫੋਰਸ ਵਿੱਚ ਉਦਯੋਗ ਜਗਤ, ਅਕਾਦਮਿਕ ਜਗਤ ਅਤੇ ਰਾਜ ਸਰਕਾਰਾਂ ਦੇ ਨੁਮਾਇੰਦਿਆਂ ਨੂੰ ਸ਼ਾਮਲ ਕੀਤਾ ਗਿਆ ਹੈ
• ਮਾਣਯੋਗ ਵਿੱਤ ਮੰਤਰੀ ਦੇ ਬਜਟ ਭਾਸ਼ਣ ਵਿੱਚ ਏਵੀਜੀਸੀ ਸੰਵਰਧਨ ਟਾਸਕ ਫੋਰਸ ਦੇ ਗਠਨ ਦਾ ਐਲਾਨ ਕੀਤਾ ਗਿਆ
• ਏਵੀਜੀਸੀ ਉਦਯੋਗ ਪਾਰਟਨਰ ਦੇ ਰੂਪ ਵਿੱਚ ਹਿਤਧਾਰਕ
• ਕੰਟੈਂਟ ਨਿਰਮਾਣ ਵਿੱਚ ਭਾਰਤ ਦੀ ਮੋਹਰੀ ਭੂਮਿਕਾ
• ਏਵੀਜੀਸੀ ਸੈਕਟਰ ਦੇ ਵਿਕਾਸ ਦੀਆਂ ਨੀਤੀਆਂ ਦਾ ਮਾਰਗਦਰਸ਼ਨ
• ਉਦਯੋਗ ਜਗਤ ਦੇ ਨਾਲ ਸਰਗਰਮੀ ਨਾਲ ਸਹਿਯੋਗ
• ਭਾਰਤੀ ਏਵੀਜੀਸੀ ਉਦਯੋਗ ਦੀ ਆਲਮੀ ਸਥਿਤੀ ਨੂੰ ਹੋਰ ਬਿਹਤਰ ਬਣਾਉਣਾ
ਭਾਰਤ ਵਿੱਚ ਐਨੀਮੇਸ਼ਨ, ਵਿਜ਼ੁਅਲ ਇਫੈਕਟਸ, ਗੇਮਿੰਗ ਅਤੇ ਕੌਮਿਕ  ਸੈਕਟਰ ਵਿੱਚ “ਕ੍ਰਿਏਟ ਇਨ ਇੰਡੀਆ” ਅਤੇ “ਬ੍ਰਾਂਡ ਇੰਡੀਆ” ਦਾ ਮਸ਼ਾਲ ਧਾਰਕ ਬਣਨ ਦੀ ਸਮਰੱਥਾ ਹੈ। ਭਾਰਤ ਪਾਸ ਸਾਲ 2025 ਤੱਕ 5%  ਦੀ ਗਲੋਬਲ ਮਾਰਕਿਟ ਹਿੱਸੇਦਾਰੀ ਹਾਸਲ ਕਰਨ ਦੀ ਸਮਰੱਥਾ ਹੈ, ਜਿਸ ਵਿੱਚ 25-30% ਦਾ ਸਲਾਨਾ ਵਾਧਾ ਅਤੇ ਸਲਾਨਾ 160,000 ਤੋਂ ਵੱਧ ਨਵੀਆਂ ਨੌਕਰੀਆਂ ਪੈਦਾ ਹੋਣਗੀਆਂ।
2. ਏਵੀਜੀਸੀ ਸੈਕਟਰ ਦੇ ਦਾਇਰੇ ਨੂੰ ਅੱਗੇ ਵਧਾਉਣ ਲਈ, ਕੇਂਦਰੀ ਬਜਟ 2022-23 ਵਿੱਚ ਇੱਕ ਐਨੀਮੇਸ਼ਨ, ਵਿਜ਼ੂਅਲ ਇਫੈਕਟਸ, ਗੇਮਿੰਗ ਅਤੇ ਕੌਮਿਕਸ  ਸੰਵਰਧਨ ਟਾਸਕ ਫੋਰਸ ਸਥਾਪਿਤ ਕਰਨ ਲਈ ਇੱਕ ਐਲਾਨ ਕੀਤਾ ਗਿਆ ਸੀ ਤਾਕਿ ਸਾਡੇ ਬਜ਼ਾਰਾਂ ਅਤੇ ਆਲਮੀ ਮੰਗ ਨੂੰ ਪੂਰਾ ਕਰਨ ਲਈ ਘਰੇਲੂ ਸਮਰੱਥਾ ਦੇ ਨਿਰਮਾਣ ਅਤੇ ਉਪਯੋਗ ਕਰਨ ਦੇ ਤਰੀਕਿਆਂ ਦੀ ਸਿਫਾਰਸ਼ ਕੀਤੀ ਜਾ ਸਕੇ।
3. ਕੇਂਦਰੀ ਬਜਟ 2022-23 ਵਿੱਚ ਕੀਤੇ ਗਏ ਐਲਾਨ ਦੇ ਅਨੁਰੂਪ, ਦੇਸ਼ ਵਿੱਚ ਏਵੀਜੀਸੀ ਸੈਕਟਰ ਨੂੰ ਉਤਸ਼ਾਹਿਤ ਕਰਨ ਲਈ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੀ ਸਰਪ੍ਰਸਤੀ ਹੇਠ ਇੱਕ ਐਨੀਮੇਸ਼ਨ, ਵਿਜ਼ੁਅਲ ਇਫੈਕਟਸ, ਗੇਮਿੰਗ ਅਤੇ ਕੌਮਿਕਸ  ਸੰਵਰਧਨ ਟਾਸਕ ਫੋਰਸ ਦਾ ਗਠਨ ਕੀਤਾ ਗਿਆ ਹੈ।
4. ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੇ ਸਕੱਤਰ ਏਵੀਜੀਸੀ ਸੰਵਰਧਨ ਟਾਸਕ ਫੋਰਸ ਦੇ ਪ੍ਰਮੁੱਖ ਹੋਣਗੇ ਅਤੇ ਇਸ ਵਿੱਚ ਨਿਮਨਲਿਖਿਤ ਮੰਤਰਾਲਿਆਂ/ਵਿਭਾਗਾਂ ਦੇ ਸਕੱਤਰ ਸ਼ਾਮਲ ਹੋਣਗੇ:
ਏ. ਹੁਨਰ ਵਿਕਾਸ ਅਤੇ ਉੱਦਮਤਾ ਮੰਤਰਾਲਾ;
ਬੀ. ਉਚੇਰੀ ਸਿੱਖਿਆ ਵਿਭਾਗ,
ਸੀ. ਸਿੱਖਿਆ ਮੰਤਰਾਲਾ;
ਡੀ. ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ ਅਤੇ
ਈ. ਉਦਯੋਗ ਅਤੇ ਅੰਦਰੂਨੀ ਵਪਾਰ ਦੇ ਸੰਵਰਧਨ ਲਈ ਵਿਭਾਗ।
ਇਸ ਵਿੱਚ ਉਦਯੋਗ ਪਾਰਟਨਰਾਂ ਦੀ ਵਿਆਪਕ ਭਾਗੀਦਾਰੀ ਹੋਵੇਗੀ ਜਿਵੇਂ ਕਿ
ਏ. ਸਰਬ/ਸ਼੍ਰੀ ਬੀਰੇਨ ਘੋਸ਼, ਕੰਟ੍ਰੀ ਹੈੱਡ, ਟੈਕਨੀਕਲਰ ਇੰਡੀਆ;
ਬੀ. ਆਸ਼ੀਸ਼ ਕੁਲਕਰਣੀ, ਸੰਸਥਾਪਕ, ਪੁਨਰਯੁਗ ਆਰਟਵਿਜ਼ਨ ਪ੍ਰਾਈਵੇਟ ਲਿਮਿਟਿਡ;
ਸੀ. ਜੇਸ਼ ਕ੍ਰਿਸ਼ਨ ਮੂਰਤੀ, ਸੰਸਥਾਪਕ ਅਤੇ ਸੀਈਓ ਅਨੀਬ੍ਰੇਨ;
ਡੀ. ਕੇਤਨ ਯਾਦਵ, ਸੀਓਓ ਅਤੇ ਵੀਐੱਫਐਕਸ ਪ੍ਰੋਡਿਊਸਰ, ਰੈੱਡਚਿਲੀਜ਼ ਵੀਐੱਫਐਕਸ;
ਈ. ਚੈਤੰਨਯ ਚਿੰਚਲੀਕਰ, ਚੀਫ਼ ਟੈਕਨੋਲੋਜੀ ਅਫਸਰ, ਵ੍ਹਿਸਲਿੰਗ ਵੁਡਸ ਇੰਟਰਨੈਸ਼ਨਲ;
ਐੱਫ. ਕਿਸ਼ੋਰ ਕਿਚਿਲੀ, ਸੀਨੀਅਰ ਵਾਈਸ ਪ੍ਰੈਜ਼ੀਡੈਂਟ ਅਤੇ ਕੰਟਰੀ ਹੈੱਡ, ਜ਼ਿੰਗਾ ਇੰਡੀਆ;
ਜੀ. ਨੀਰਜ ਰੌਏ, ਹੰਗਾਮਾ ਡਿਜੀਟਲ ਮੀਡੀਆ ਐਂਟਰਟੇਨਮੈਂਟ ਦੇ ਮੈਨੇਜਿੰਗ ਡਾਇਰੈਕਟਰ ਅਤੇ ਸੀਈਓ
5. ਏਵੀਜੀਸੀ ਸੰਵਰਧਨ ਟਾਸਕ ਫੋਰਸ ਵਿੱਚ ਕਰਨਾਟਕ, ਮਹਾਰਾਸ਼ਟਰ, ਤੇਲੰਗਾਨਾ ਦੀਆਂ ਰਾਜ ਸਰਕਾਰਾਂ; ਸਿੱਖਿਆ ਸੰਸਥਾਵਾਂ ਜਿਵੇਂ ਕਿ ਆਲ ਇੰਡੀਆ ਕੌਂਸਲ ਆਵ੍ ਟੈਕਨੀਕਲ ਐਜੂਕੇਸ਼ਨ, ਨੈਸ਼ਨਲ ਕੌਂਸਲ ਆਵ੍ ਐਜੂਕੇਸ਼ਨਲਰਿਸਰਚ ਐਂਡ ਟ੍ਰੇਨਿੰਗ ਦੇ ਮੁਖੀ ਅਤੇ ਉਦਯੋਗਿਕ ਸੰਸਥਾਵਾਂ -ਐੱਮਈਐੱਸਸੀ, ਫਿੱਕੀ ਅਤੇ ਸੀਆਈਆਈ ਦੇ ਨੁਮਾਇੰਦੇ ਵੀ ਸ਼ਾਮਲ ਹਨ।
6. ਭਾਰਤ ਸਰਕਾਰ, ਰਾਜ ਸਰਕਾਰਾਂ ਅਤੇ ਪ੍ਰਮੁੱਖ ਉਦਯੋਗਿਕ ਖਿਡਾਰੀਆਂ ਦੀ ਭਾਗੀਦਾਰੀ ਨਾਲ ਇੱਕ ਏਵੀਜੀਸੀ ਸੰਵਰਧਨ ਟਾਸਕ ਫੋਰਸ ਦੀ ਸਿਰਜਣਾ ਇਸ ਸੈਕਟਰ ਲਈ ਵਿਕਾਸ ਦੀਆਂ ਨੀਤੀਆਂ ਨੂੰ ਸੇਧ ਦੇਣ ਲਈ ਸੰਸਥਾਗਤ ਪ੍ਰਯਤਨਾਂ ਨੂੰ ਚਲਾ ਕੇ, ਭਾਰਤ ਵਿੱਚ ਏਵੀਜੀਸੀ ਸਿੱਖਿਆ ਲਈ ਮਾਪਦੰਡ ਨਿਰਧਾਰਿਤ ਕਰਨ, ਉਦਯੋਗ ਅਤੇ ਅੰਤਰਰਾਸ਼ਟਰੀ ਏਵੀਜੀਸੀ ਸੰਸਥਾਵਾਂ ਨਾਲ ਸਰਗਰਮੀ ਨਾਲ ਸਹਿਯੋਗ ਕਰਨ ਅਤੇ ਭਾਰਤੀ ਏਵੀਜੀਸੀ ਉਦਯੋਗ ਦੇ ਆਲਮੀ ਪੱਧਰ ਨੂੰ ਵਧਾਉਣ ਲਈ ਸੈਕਟਰ ਦੇ ਵਿਕਾਸ ਲਈ ਫੋਕਸਡ ਜ਼ੋਰ ਦੇਵੇਗੀ।
ਟਾਸਕ ਫੋਰਸ ਦੇ ਕੰਮ ਦੇ ਦਾਇਰੇ ਵਿੱਚ ਹੇਠ ਲਿਖੇ ਸ਼ਾਮਲ ਹਨ:
 ਇੱਕ ਰਾਸ਼ਟਰੀ ਏਵੀਜੀਸੀ ਨੀਤੀ ਬਣਾਉਣਾ,
 ਏਵੀਜੀਸੀ ਸਬੰਧਿਤ ਸੈਕਟਰਾਂ ਵਿੱਚ ਗ੍ਰੈਜੂਏਸ਼ਨ, ਪੋਸਟ-ਗ੍ਰੈਜੂਏਸ਼ਨ ਅਤੇ ਡਾਕਟਰਲ ਕੋਰਸਾਂ ਲਈ ਰਾਸ਼ਟਰੀ ਪਾਠਕ੍ਰਮ ਫ੍ਰੇਮਵਰਕ ਦੀ ਸਿਫ਼ਾਰਿਸ਼ ਕਰਨਾ,
 ਅਕਾਦਮਿਕ ਸੰਸਥਾਵਾਂ, ਵੋਕੇਸ਼ਨਲ ਟ੍ਰੇਨਿੰਗ ਕੇਂਦਰਾਂ ਅਤੇ ਉਦਯੋਗ ਦੇ ਸਹਿਯੋਗ ਨਾਲ ਸਕਿੱਲਿੰਗ ਪਹਿਲਾਂ ਦੀ ਸੁਵਿਧਾ,
 ਰੋਜ਼ਗਾਰ ਦੇ ਮੌਕੇ ਵਧਾਉਣਾ,
 ਭਾਰਤੀ ਏਵੀਜੀਸੀ ਉਦਯੋਗ ਦੀ ਆਲਮੀ ਪਹੁੰਚ ਨੂੰ ਵਧਾਉਣ ਲਈ ਪ੍ਰੋਤਸਾਹਨ ਅਤੇ ਮਾਰਕਿਟ ਵਿਕਾਸ ਗਤੀਵਿਧੀਆਂ ਦੀ ਸੁਵਿਧਾ,
 ਏਵੀਜੀਸੀ ਸੈਕਟਰ ਵਿੱਚ ਐੱਫਡੀਆਈ ਆਕਰਸ਼ਿਤ ਕਰਨ ਲਈ ਨਿਰਯਾਤ ਨੂੰ ਵਧਾਉਣਾ ਅਤੇ ਪ੍ਰੋਤਸਾਹਨ ਦੀ ਸਿਫ਼ਾਰਿਸ਼ ਕਰਨਾ।
7. ਏਵੀਜੀਸੀ ਸੰਵਰਧਨ ਟਾਸਕ ਫੋਰਸ ਆਪਣੀ ਪਹਿਲੀ ਕਾਰਜ ਯੋਜਨਾ 90 ਦਿਨਾਂ ਦੇ ਅੰਦਰ ਪੇਸ਼ ਕਰੇਗੀ।